Deg yixef-a ad d-nwali taɣult i deg ad nessers asentel-nteɣ , taɣult-a d tin imi neqqar tasmidegt ; d yiwet n tussna i xeddmen tazrawt i yismawen n yidgan , ad naɛrev ad nefkk kra n tbadutin fell-as amek itt-d-sbadun kra n yimusnawen , S yin ad nẓer iswi-is d wazal-is amahat s yes nezmer ad nissin timetti mebla ma nexdem inadiyen-nniven ilqayanen , imi tasmidegt tessemras kra n tusniwin deg yinadiyen-ines ɣef wamek ara tfekk ismawen i yidgan , deg yixef-a ad d-nawi awal ɣef waya ad nemmeslay ɣef snat n tussniwin i tessexdam s waṭas gar-asent ; tarakalt akk d umzruy imi ass mi ara a fken kra n yisem i wadeg-nni ttmuqulen ma yella kra n wayen i yevran dinna yakkan neɣ kra n leɛwayed i xeddmen deg umkan-nni  S yin ɣer taggara ad d-nefkk leṣnaf-is deg-s ad naf ; tasmadrart , tasmamant d tesmabridt ad naɛrev amek ad d-nefk tibadutin fell-asent . S yin ad dnemmeslay ɣef tesnamka d tesnalɣa imi taslevt-nteɣ tebna ɣef waya ,di tazwara ad d-nawi awal ɣef tesnalɣa ad d-nefk tabadut-is d akk d wazal-is imi d nettat i xeddmen amgired gar tɣessa d lebni n wawalen di tutlayt , s yin ad d-nefk tabadut n tesnamka ixeddmen tazarwt n yinumak n wawal akked d waasaɣen i yettilin gar wawalen-a , ɣer taggara ad nemmeslay ɣef wassaɣen isnamkanen deg-s ad nebder timegdiwt , tanmegla akk d tgetnamka i yebvan ula d nettat ɣef teynisemt d aynamek .